Z A P I S N I K
7. sjednice Vijeća Mjesnog odbora Donja Dubrava
održane 1. prosinca 2021.
u objektu Mjesne samouprave Donja Dubrava, Vrpoljska 10,
s početkom u 19,00 sati


NAZOČNI ČLANOVI VIJEĆA: : Hrvoje Sekušak, Nikola Glasnović, Vladimir Matić, Ana Marić i Igor Salopek.

NENAZOČNI ČLANOVI VIJEĆA: Gordana Marković.

OSTALI NAZOČNI: -

Predsjedava Hrvoje Sekušak, predsjednik Vijeća.

Zapisnik vodi Igor Salopek.

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst zapisnika 5. sjednice Vijeća, održane 10. studenoga 2021, bez izmjena
 	
Na prijedlog predsjednika Vijeće dopunsku točku dnevnog reda:
· prijedlog lokacija za nadopunu/ formiranje zelenog otoka na području MO Donja Dubrava


Na prijedlog predsjednika Vijeće jednoglasno utvrđuje 

D N E V N I   R E D:


1. Prijedlog lokacija za nadopunu/ formiranje zelenog otoka na području MO Donja Dubrava – donošenje zaključka;
1. Aktualna komunalna problematika;
1. Pitanja, prijedlozi i obavijesti; 











Ad 1. 
Predsjednik usmeno obavještava nazočne  o predmetu rasprave i odlučivanja.

	Vijeće jednoglasno donosi

Z A K LJ U Č A K
o davanju mišljenja o Prijedlogu lokacija za nadopunu/ formiranje 
zelenog otoka na području Mjesnog odbora Donja Dubrava 

1. Vijeće Mjesnog odbora Donja Dubrava razmotrilo je Prijedlog Zagrebačkog holdinga d.o.o., Podružnice Čistoća s popisom lokacija za nadopunu/ formiranje/ zelenog otoka na području Mjesnog odbora Donja Dubrava.
1. Vijeće je suglasno s navedenim prijedlogom popisa lokacija na području Mjesnog odbora Donja Dubrava, te nema primjedbi niti prijedloga.
1. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 2. 

Na prijedlog vijećnika Vladimira Matića predlaže se postavljanje znaka „STOP“ umjesto trokuta, na spoju Štefanovečke ceste i Kanarinske ulice, iz smjera Štefanovečke ceste.
	
	Vijeće jednoglasno donosi 

   Z A K L J U Č A K
o prijedlogu postavljanja prometnog znaka „STOP“

1. Razmotren je prijedlog vijećnika Vladimira Matića za postavljanjem prometnog znaka „STOP“ umjesto znaka raskrižje s prednošću prolaska /trokut/ na spoju Štefanovečke ceste i Kanarinske ulice./ iz smjera Štefanovečke ceste/.
1. Vijeće navedeni zahtjev smatra opravdanim, te predlaže postavljanje prometnog znaka „STOP“ na navedenoj lokaciji.
1. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3.Pitanja prijedlozi i obavijesti
Predsjednik vijeća informira članove o uređenju puta do gradskog zemljišta kod križanja s Kijevskom ulicom, zapadno od Kanarinske ulice. Budući da se nitko nije javio za riječ predsjednica zatvara točku dnevnog reda i zaključuje sjednicu. Dovršeno u 19.30 sati.

Zagreb, 1. prosinca 2021.

Zapisnik sastavio: 							        Predsjednik
Igor Salopek        					                   Vijeća Mjesnog odbora
                                     						     Donja Dubrava

									     Hrvoje Sekušak                                   
